CELEX: 32009D0254
Language: lt
Date: 1237507200000
Title: 2009/254/EB: 2009 m. kovo 20 d. Komisijos sprendimas, iš dalies keičiantis Sprendimą 2008/855/EB dėl gyvūnų sveikatos kontrolės priemonių, susijusių su klasikiniu kiaulių maru Vokietijoje (pranešta dokumentu Nr. C(2009) 1668) (Tekstas svarbus EEE)

21.3.2009   
            
            
               LT
            
            
               Europos Sąjungos oficialusis leidinys
            
            
               L 75/22
            
         
      KOMISIJOS SPRENDIMAS
   
   2009 m. kovo 20 d.
   iš dalies keičiantis Sprendimą 2008/855/EB dėl gyvūnų sveikatos kontrolės priemonių, susijusių su klasikiniu kiaulių maru Vokietijoje
   (pranešta dokumentu Nr. C(2009) 1668)
   (Tekstas svarbus EEE)
   (2009/254/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               2008 m. lapkričio 3 d. Komisijos sprendimu 2008/855/EB dėl gyvūnų sveikatos kontrolės priemonių, susijusių su klasikiniu kiaulių maru tam tikrose valstybėse narėse (3), nustatomos tam tikros klasikinio kiaulių maro kontrolės priemonės valstybėse narėse ar šio sprendimo priede nurodytuose jų regionuose.
            
         
               (2)
            
            
               Vokietija pranešė Komisijai apie šios laukinių kiaulių ligos plitimo permainas tam tikrose Šiaurės Reino-Vestfalijos ir Reino krašto-Pfalco federalinių žemių teritorijose.
            
         
               (3)
            
            
               Ji nurodė, kad tam tikrose tų federalinių žemių teritorijose klasikinis kiaulių maras laukinių kiaulių populiacijoje išnaikintas. Todėl teritorijos, kuriose padėtis pagerėjo, turėtų būti išbrauktos iš Sprendimo 2008/855/EB priede esančio sąrašo, o minėtame sprendime numatytos priemonės nebeturėtų būti taikomos.
            
         
               (4)
            
            
               Naujų klasikinio kiaulių maro laukinių kiaulių populiacijoje atvejų nustatyta abipus Šiaurės Reino-Vestfalijos ir Reino krašto-Pfalco regionų sienos, kur iki šiol ligos atvejų nebuvo nustatyta. Todėl šios teritorijos turėtų būti įtrauktos į Sprendimo 2008/855/EB priede esantį sąrašą, taip pat reikėtų imti taikyti minėtame sprendime nustatytas priemones.
            
         
               (5)
            
            
               Dėl Bendrijos teisės aktų skaidrumo visa Sprendimo 2008/855/EB priede pateikto sąrašo su Vokietija susijusi dalis turėtų būti pakeista šio sprendimo priedo tekstu.
            
         
               (6)
            
            
               Todėl Sprendimą 2008/855/EB reikėtų atitinkamai iš dalies pakeisti.
            
         
               (7)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Su Vokietija susijusi Sprendimo 2008/855/EB priedo dalis keičiama šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2009 m. kovo 20 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  OL L 302, 2008 11 13, p. 19.
   
      PRIEDAS
      
         „1.   Vokietija
         A.   Reino krašto-Pfalco federalinėje žemėje:
         
                     a)
                  
                  
                     
                        Ahrweiler rajone: Adenau ir Altenahr savivaldybės;
                  
               
                     b)
                  
                  
                     
                        Vulkaneifel rajone: Birgel, Esch, Feusdorf ir Jünkerath gyvenvietės Obere Kyll savivaldybėje; Berndorf, Dohm-Lammersdorf, Hillesheim, Kerpen, Nohn, Oberehe-Stroheich, Üxheim, Walsdorf ir Wiesbaum gyvenvietės Hillesheim savivaldybėje; Dreis-Brück gyvenvietė Daun savivaldybėje; Beinhausen, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Neichen, Nitz, Reimerath ir Welcherath gyvenvietės Kelberg savivaldybėje;
                  
               
                     c)
                  
                  
                     
                        Alterkirchen ir Neuwied rajonuose;
                  
               
                     d)
                  
                  
                     
                        Westerwald rajone: Bad Marienberg, Hachenburg, Ransbach-Baumbach, Rennerod, Selters, Wallmerod ir Westerburg savivaldybės; Höhr-Grenzhausen savivaldybės teritorija, esanti į šiaurę nuo A48 greitkelio, Montabaur savivaldybės teritorija, esanti į šiaurę nuo A3 greitkelio, ir Wirges savivaldybės teritorija, esanti į šiaurę nuo A48 ir A3 greitkelių.
                  
               B.   Šiaurės Reino-Vestfalijos federalinėje žemėje:
         
                     a)
                  
                  
                     
                        Euskirchen rajone: Bad Münstereifel miestas, Mechernich miesto Antweiler, Harzheim, Holzheim, Lessenich, Rißdorf, Wachendorf ir Weiler am Berge gyvenvietės; Euskirchen miesto Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim ir Stotzheim gyvenvietės; Bouderath, Buir, Engelgau, Frohngau, Holzmühlheim, Pesch, Tondorf ir Roderath gyvenvietės Nettersheim savivaldybėje; Dahlem gyvenvietė Dahlem savivaldybėje ir Blankenheim savivaldybė, išskyrus Blankenheimer Wald gyvenvietę;
                  
               
                     b)
                  
                  
                     
                        Rhein-Sieg rajone: Meckenheim miesto Ersdorf ir Altendorf gyvenvietės; Rheinbach miesto Oberdrees, Niederdrees, Wormersdorf, Todenfeld, Hilberath, Merzbach, Irlenbusch, Queckenberg, Kleinschlehbach, Großschlehbach, Loch, Berscheidt, Eichen ir Kurtenberg gyvenvietės; Miel ir Odendorf gyvenvietės Swisttal savivaldybėje; Bad Honnef, Königswinter, Hennef (Sieg), Sankt Augustin, Niederkassel, Troisdorf, Siegburg ir Lohmar miestai ir Neunkirchen-Seelscheid, Eitorf, Ruppichteroth, Windeck bei Much savivaldybės;
                  
               
                     c)
                  
                  
                     
                        Krombach, Eichen, Fellinghausen, Osthelden, Junkernhees ir Mittelhees gyvenvietės Siegen-Wittgenstein rajono Kreuztal savivaldybėje; Siegen miesto Sohlbach, Dillnhütten, Geisweid, Birlenbach, Trupbach, Seelbach, Achenbach, Lindenberg, Rosterberg, Rödgen, Obersdorf, Eisern ir Eiserfeld gyvenvietės; Freudenberg, Neunkirchen ir Burbach savivaldybės; Rinsdorf ir Wilden gyvenvietės Wilnsdorf savivaldybėje;
                  
               
                     d)
                  
                  
                     
                        Olpe rajone Drolshagen miesto Drolshagen, Lüdespert, Schlade, Hützemert, Feldmannshof, Gipperich, Benolpe, Wormberg, Gelsingen, Husten, Halbhusten, Iseringhausen, Brachtpe, Berlinghausen, Eichen, Heiderhof, Forth ir Buchhagen gyvenvietės; Olpe miesto Olpe, Rhode, Saßmicke, Dahl, Friedrichsthal, Thieringhausen, Günsen, Altenkleusheim, Rhonard, Stachelau, Lütringhausen ir Rüblinghausen gyvenvietės; Wenden savivaldybė;
                  
               
                     e)
                  
                  
                     
                        Märkische rajone Halver, Kierspe ir Meinerzhagen miestai;
                  
               
                     f)
                  
                  
                     
                        Remscheid miesto Halle, Lusebusch, Hackenberg, Dörper Höhe, Niederlangenbach, Durchsholz, Nagelsberg, Kleebach, Niederfeldbach, Endringhausen, Lennep, Westerholt, Grenzwall, Birgden, Schneppendahl, Oberfeldbach, Hasenberg, Lüdorf, Engelsburg, Forsten, Oberlangenbach, Niederlangenbach, Karlsruhe, Sonnenschein, Buchholzen, Bornefeld ir Bergisch Born gyvenvietės;
                  
               
                     g)
                  
                  
                     Kelno (Köln) ir Bonos (Bonn) miestų savivaldybės, esančios dešinėje Reino pusėje;
                  
               
                     h)
                  
                  
                     Lėverkuzeno (Leverkusen) miestas;
                  
               
                     i)
                  
                  
                     
                        Rheinisch-Bergische rajonas;
                  
               
                     j)
                  
                  
                     
                        Oberbergische rajonas.“